PRITARTA PRITARTA PATVIRTINTA

Šilutės lopšelio-darželio „Žibutė“ Šilutės rajono savivaldybės Šilutės lopšelio-darželio „Žibutė“

tarybos 2021 m. lapkričio 12 d. administracijos direktoriaus direktoriaus 2021 m. gruodžio 13 d.

protokolu Nr. 5 2021 m. gruodžio 1 d. įsakymu Nr. V1-102

 įsakymu Nr. A1-1881

**ŠILUTĖS LOPŠELIO-DARŽELIO „ŽIBUTĖ“**

**2022-2024 M. STRATEGINIS VEIKLOS PLANAS**

2021, Šilutė

**ŠILUTĖS LOPŠELIO-DARŽELIO „ŽIBUTĖ“**

**2022-2024 M. STRATEGINIS VEIKLOS PLANAS**

**1a forma**

|  |  |
| --- | --- |
| **Asignavimų valdytojas, kodas** | Šilutės lopšelio-darželio „Žibutė“ direktorius  |
| **Vykdytojas, kodas** | Šilutės lopšelis-darželis „Žibutė“ 190687584 |

|  |  |
| --- | --- |
| **Misija:** | Atsakingai ugdyti sveiką, laisvą, atsakingą, kūrybišką asmenybę. Teikti kokybiškas ikimokyklinio ir priešmokyklinio ugdymo paslaugas, specialiąją pedagoginę pagalbą kalbos ir kalbėjimo bei kitų sutrikimų turintiems vaikams. |

|  |
| --- |
| **Situacijos analizė** |
| **Išorinės aplinkos analizė:** |
| **Politiniai – teisiniai veiksniai.** 1. Lietuvos švietimo politika orientuota į Europos Sąjungos šalių vertybes, švietimo gaires bei prioritetus. Siekiama užtikrinti aukštą švietimo kokybę, veiksmingumą, teikti vienodas galimybes, skatinti socialinę sanglaudą, aktyvų pilietiškumą ir kūrybingumą. Vykdomas esminis švietimo sistemos atnaujinimas, apimantis visus sistemos lygmenis nuo ikimokyklinio ugdymo iki aukštojo mokslo. 2. Pagrindiniai valstybės poreikiai numatyti Valstybės pažangos strategijoje „Lietuvos pažangos strategija „Lietuva 2030“. Keliami tikslai aktualūs lopšeliui-darželiui:2.1. nuolat tobulėjantys ir rezultatyviai dirbantys profesionalūs mokytojai; 2.2. švietimo kultūra, užtikrinanti savivaldos, socialinės partnerystės ir vadovų lyderystės darną.Suteikta daugiau savarankiškumo mokykloms priimant įvairius sprendimus;2.3. stiprinamas vaikų neformalusis švietimas. Vaikai turi palankiausias galimybes realizuotiindividualius gebėjimus, tenkinti specialiuosius ugdymosi poreikius;2.4. operatyviau reaguoti į pokyčius darbo rinkoje, pritraukti jaunimą rinktis pedagogines studijas,dirbti švietimo įstaigose. 3. Lopšelis-darželis vadovaujasi švietimą reguliuojančia teisės aktų sistema. |
| **Ekonominiai veiksniai.** 1. Valstybės biudžeto asignavimai švietimui, mokslui ir sportui didėja. Nuo 2021 m. rugsėjo 1 d. pakilo švietimo pagalbos specialistų atlyginimai.2. Mokyklų tinklo optimizavimas siekia sudaryti sąlygas aukštesnės kokybės ikimokyklinio ir priešmokyklinio ugdymo prieinamumui, veiksmingam išteklių paskirstymui. Nuo 2022 m. rugsėjo 1 d. socialinę riziką patiriantiems vaikams ikimokyklinis ugdymas bus privalomas. 2023 m.: priešmokyklinis ugdymas galės būti pradedamas nuo penkerių metų. Ikimokyklinis ugdymas taps visuotinis nuo 4 metų amžiaus. 3. Didelis pedagogų ir švietimo pagalbos specialistų trūkumas. Padidėję pedagogų atlyginimai paskatins jaunų specialistų motyvaciją dirbti ikimokyklinėse įstaigose.4. Šilutės lopšelio-darželio „Žibutė“ biudžetą sudaro valstybės tiesioginė dotacija (mokymo lėšos) ir savivaldybės lėšos (aplinkos lėšos), surenkamos 1,2 procento GPM lėšos. Švietimo reikmėms skiriamas nemažas finansavimas, bet jo nepakanka. Nepakanka lėšų ugdymo aplinkai atnaujinti, ugdymo bazei turtinti, įstaigos valdymui, švietimo pagalbai ir ugdymo naujovių diegimui. 5. Sėkmingai veikia centralizuota ikimokyklinio ir priešmokyklinio ugdymo vaikų priėmimo į Šilutės rajono savivaldybės ikimokyklines įstaigas sistema. Ugdymo įstaigų tinklas tenkina visuomenės poreikius. Visi vaikai gali lankyti pasirinktą ikimokyklinio ugdymo įstaigą. 6. Būtina atnaujinti lopšelio-darželio lauko edukacines erdves. Europos sąjungos saugumo standartų neatitinka vaikų žaidimų aikštelių įranga, nėra saugios dangos. Reikalingos lėšos trūkumams šalinti. |
| **Socialiniai veiksniai.** 1. Lietuvos socialinė politika, Vyriausybės parama šeimai, rajono socialiniai veiksniai įtakoja lopšelio-darželio veiklą. Rajone didelis socialinių paslaugų poreikis. 2. Keičiasi požiūris į šeimos vertybes, daugėja vaikų, gyvenančių su vienu iš tėvų. Didėja tėvų užimtumas, laiko stoka šeimai. Visuomenei švietimas nėra prioritetas.3. Daugėja vaikų, turinčių specialiuosius ugdymosi poreikius. Didėja vaikų psichologinės pagalbos poreikis.4. Nemokami pietūs skirti visiems priešmokyklinio amžiaus vaikams.5. Ilgėjant pensiniam amžiui į darželius neateina dirbti jaunų žmonių. |
| **Technologiniai veiksniai**. 1. Informacinės technologijos vis labiau įtakoja ugdymo procesą. Prieinamos naujos kokybiškos informacinės technologijos, bet ikimokyklinių įstaigų modernizavimas vėluoja.2. Mokytojai turi galimybę tobulinti kvalifikaciją informacinių technologijų taikymo ugdymo procese. 3. Nepakankamas vyresnio amžiaus pedagogų kompiuterinio raštingumo lygis įtakoja ugdymo kokybę.4. Lopšelyje-darželyje įrengta E-apsaugos sistema. Vaizdo stebėjimo sistema sudaro saugesnę aplinką vaikams, turtui. Priešgaisrinė ir Apsaugos sistema apsaugo lopšelį-darželį nuo galimo pavojaus gaisro metu, apsaugo turtą ne darbo metu.5. Lopšelyje-darželyje dirbama su Švietimo valdymo ir informavimo (ŠVIS) sistema, Mokinių ir Pedagogų registrais. Informatyvi ir nuolat atnaujinama įstaigos internetinė svetainė. Naudojamas el. dienynas „Mūsų darželis“, socialiniai tinklai.  |
| **Teisinė bazė.** Lopšelis-darželis savo veiklą grindžia Lietuvos Respublikos Konstitucija, Lietuvos Respublikos Seimo ir vyriausybės formuojama švietimo politika, įstatymais, Lietuvos Respublikos vyriausybės nutarimais, Švietimo, mokslo ir sporto ministro įsakymais, Šilutės rajono savivaldybės tarybos sprendimais, savivaldybės Administracijos ir Švietimo ir kultūros skyriaus potvarkiais ir įsakymais, lopšelio-darželio nuostatais, vidaus tvarką reglamentuojančiais dokumentais ir kitais teisės aktais. |
| **Vidinės aplinkos analizė:** |
| **Organizacinė struktūra.** 1. Šilutės lopšelio-darželio „Žibutė“ organizacinę struktūrą sudaro: administracija (direktorius, direktoriaus pavaduotojas ugdymui, vyriausiasis buhalteris, ūkvedys, raštvedys), mokytojai, dirbantys pagal ikimokyklinio ir priešmokyklinio ugdymo programas, meninio ugdymo mokytojas, švietimo pagalbos specialistai: logopedas, socialinis pedagogas, judesio korekcijos specialistas, specialusis pedagogas, mokytojo padėjėjas. Aptarnaujantis personalas: maitinimo organizatorius, virėjai, auklėtojų padėjėjai, valytojas, skalbėjas, pastatų ir teritorijos priežiūros darbininkas, kiemsargis.2. Lopšeliui-darželiui vadovauja ir už jo veiklą atsako direktorius. Metodinį darbą, ugdymo procesą organizuoja, analizuoja ir vertina direktoriaus pavaduotojas ugdymui. Ūkinę veiklą vykdo ir už ją atsako ūkvedys.3. Veikia savivaldos institucijos, dalyvaujančios sprendžiant ir tobulinant ugdymo proceso, socialinius, finansinius ir kitus lopšelio-darželio veiklos klausimus: Lopšelio-darželio taryba, Mokytojų taryba, Darbo taryba, tėvų komitetai.4. Lopšelyje-darželyje „Žibutė“ ugdomi 178 vaikai, yra sukomplektuota 11 grupių: 2 lopšelio grupės vaikams nuo 1 m. iki pradinio ugdymo pradžios, 2 lopšelio grupės vaikams nuo 2 m. iki pradinio ugdymo pradžios, 4 darželio grupės vaikams nuo 3 m. iki pradinio ugdymo pradžios, 2 priešmokyklinio ugdymo grupės, 1 logopedinė darželio grupė - vaikams su kalbos ir kalbėjimo sutrikimais nuo 3 m. iki pradinio ugdymo pradžios. |
| **Žmogiškieji ištekliai.**1. Lopšelyje-darželyje patvirtintas Šilutės rajono savivaldybės didžiausias leistinas pareigybių skaičius 49,21. Iš jų: 26,96 – pedagogų ir 22,25 - nepedagogų. 2. Darbuotojų skaičius - 48. Iš jų - 24 pedagoginiai darbuotojai (20 su aukštuoju išsilavinimu, iš jų -16 su universitetiniu, 4 -su aukštesniuoju), 24 nepedagoginiai darbuotojai. 3. Dirba 2 vadovai: direktorius – įgijęs II vadybinę kvalifikacinę kategoriją, direktoriaus pavaduotojas ugdymui, 22 pedagogai. Iš jų: 2 priešmokyklinio ugdymo mokytojai, 15 ikimokyklinio ugdymo mokytojų, 5 specialistai. Jų kvalifikacinės kategorijos: 4 vyresnieji ikimokyklinio ugdymo mokytojai, 2 ikimokyklinio ugdymo mokytojai metodininkai, 1 priešmokyklinio ugdymo mokytojas metodininkas, 1 logopedas metodininkas, 1 vyresnysis meninio ugdymo mokytojas, 1 judesio korekcijos specialistas metodininkas.4. Švietimo pagalbos paslaugas teikia lopšelio-darželio logopedas, judesio korekcijos specialistas, socialinis ir specialusis pedagogai. Nuo 2021-10-01 įstaigai įsteigtas ir 0,50 psichologo etato, bet specialisto dar neturime. |
| **Planavimo sistema**. 1. Lopšelis-darželis rengia trijų metų strateginį veiklos planą ir metinį veiklos planą, Mokytojų ir pagalbos mokiniui specialistų atestacijos programą. Veiklos įsivertinimui ir planavimui taiko SSGG analizę, įstaigos veiklos kokybės įsivertinimo metodiką, 2. Ikimokyklinio ir priešmokyklinio ugdymo pedagogai rengia ilgalaikius planus, trumpalaikius (savaitei), kuriuos koreguoja pagal reikalą, pritaikytas ugdymo programas. Ugdomojo proceso planavimą papildo pritaikytos programos, Sveikatos stiprinimo programa ir tarptautinės socialinių įgūdžių ugdymo programa „Zipio draugai“. Planavimo pagrindas – vaiko idėjos, savarankiška, kūrybinė veikla, pedagogo pasiūlymai, ugdantys ugdytinių vertybines nuostatas, gebėjimus, būtiną gyvenimišką patirtį.3. Švietimo pagalbos mokiniui specialistai rengia planus pusmečiui.  |
| **Finansiniai ištekliai.** 1. Biudžeto lėšos (savarankiškos), deleguotos nemokamam maitinimui skirtos lėšos, ikimokyklinio ir priešmokyklinio mokymo lėšos, privalomojo ikimokyklinio ugdymo lėšos, specialiųjų programų lėšos (tėvų mokestis), tėvų, darbuotojų ir kitų rėmėjų Gyventojų pajamų mokesčio (GPM) 1,2 procento parama. (1,2 procento GPM lėšas įstaiga naudoja lopšelio-darželio reikmėms.)2. Europos sąjungos finansuojamos ,,Pieno programa“, ,,Vaisių vartojimo skatinimo programa“. |
| **Ryšių sistema, informacinės ir komunikavimo sistemos.** 1. Lopšelyje-darželyje įdiegta 1 telefono abonentas, šviesolaidinis interneto ryšys, riboto pajėgumo Wi-Fi zonos, el. paštas, el. mokinių ir pedagogų registrai, el. dienynas, interneto svetainė [www.silutezibute.lt](http://www.silutezibute.lt) 2. Kompiuterizuota 19 darbo vietų: 13 kompiuterių prieinami pedagogams ir švietimo pagalbos specialistams, po vieną kompiuterį raštvedžiui, vyriausiajam buhalteriui, direktoriui, pavaduotojui ugdymui, ūkvedžiui ir maitinimo organizatoriui ir 6 spausdintuvai, 3 projektoriai.3. Sukurti lopšelio-darželio el. pašto adresai pedagogams ir administracijos darbuotojams.4. Buhalterinės operacijos atliekamos naudojant el. buhalterinę programą ir bankų internetines sistemas. 5. Parengta tėvų ir darbuotojų informavimo sistema (stendai, skrajutės, susirašinėjimai, individualūs pokalbiai, renginiai, socialiniai tinklai). 6. Informacija apie įstaigos veiklą skelbiama žiniasklaidoje, interneto svetainėje.7. Lopšelio-darželio vidaus komunikacijos gerinimui reikia įsigyti 5 papildomus kompiuterius, mobilių telefonų, kad užtektų kiekvienai grupei, specialistų kabinetams, projektorių. |
| **Vidaus darbo kontrolė.** 1. Vidaus darbo kontrolę reglamentuoja įstaigos nuostatai, darbo tvarkos taisyklės, darbuotojų pareigybių aprašymai. Kontrolę vykdo lopšelio-darželio administracija, veiklos kokybės įsivertinimo grupė, taryba.2. Vykdoma švietimo stebėsena pagal Švietimo, mokslo ir sporto ministro patvirtintus švietimo stebėsenos rodiklius ir nustatytą tvarką, vidaus įsivertinimo procesus ir metinius pokalbius.3. Finansinės veiklos kontrolę vykdo valstybės kontrolės įgaliotos institucijos ir steigėjas.4. Higienos ir maisto kokybės priežiūrą vykdo Klaipėdos visuomenės sveikatos centro Šilutės skyrius ir Valstybinės maisto ir veterinarijos tarnybos Klaipėdos departamento Šilutės skyrius.5. Kasmet atliekamas lopšelio-darželio maisto gamybos patalpų, procesų vidaus auditas pagal Geros higienos praktikos normas. Nuolatinę žaidimų aikštelių, pastato techninę priežiūrą vykdo darželio darbuotojai, kartą metuose priežiūrą vykdo akredituotas specialistas/įmonė.6. Įstaigos finansinę veiklą koordinuoja lopšelio-darželio direktorius. |
| **SSGG analizė:** |
| **Stiprybės.**1. Dirba kvalifikuoti pedagogai ir švietimo pagalbos specialistai. 2. Teikiama švietimo pagalba specialiųjų ugdymosi poreikių vaikams.3. Tradiciniai renginiai apjungia, vienija įstaigos bendruomenės narius.3. Didelė lopšelio-darželio lauko teritorija.4. Sveikatingumo kompleksas darželio viduje (sporto salė, mini baseinai pėdų masažui).5. Aptverta, rakinamais vartais, lauko teritorija.6. Įstaiga dirba sveikatos tausojimo kryptimi, vykdo Sveikatą stiprinančios mokyklos programą, yra aktyvi rajoniniuose ir respublikiniuose sveikatingumo, sportiniuose projektuose ir renginiuose.7. Atnaujinta, informatyvi lopšelio-darželio interneto svetainė [www.silutezibute.lt](http://www.silutezibute.lt)  |
| **Silpnybės.**1. Grupėms reikalinga po 2,00 mokytojų etatus. Trūksta mokytojo padėjėjo 1,00 etato.2. Trūksta kvalifikuotų darbuotojų: psichologo, ikimokyklinio ugdymo mokytojo.3. Nepakankamas tėvų dalyvavimas ugdymo procese.4. Mažas tėvų aktyvumas skiriant įstaigai 1,2% GPM5. Nesaugi, sena lauko aplinka, ypač lauko takeliai. Nesaugi, duobėta įvažiavimo į teritoriją aikštelės danga, trūksta lauko įrengimų vaikų veiklai.6. Pedagogams trūksta žinių ir įgūdžių dirbant su specialiųjų poreikių vaikais.7. Pedagogų pasyvumas įsijungti į tarptautinius projektus, silpnas užsienio kalbų mokėjimas. 8. Kai kurie pedagogai stokoja komandinio darbo įgūdžių.8. Nepakankamas finansavimas. Materialinė bazė neatitinka šiuolaikinių reikalavimų (trūksta šiuolaikinių ugdymo priemonių, darbui su elektroniniu dienynu grupėse nepakanka kompiuterių, žaidimų įrenginių lauko aikštelių atnaujinimui, pasenusi ir blogai veikianti šildymo sistema). |
| **Galimybės.**1. Palankios sąlygos pedagogų ir tėvų švietimui, pedagogų profesiniam tobulėjimui, kvalifikacijos kėlimui.2. Užtikrinti kokybišką ikimokyklinį ir priešmokyklinį ugdymą, taikyti įvairius netradicinius ugdymo/si metodus viduje ir lauke (Valdorfo pedagogikos, Lauko pedagogikos, patyriminio ugdymo, Kneipo grūdinimo ir kt. metodus).3. Naudotis el. dienynu „Mūsų darželis“.4. Pritraukti ir ugdyti aukštos kvalifikacijos pedagogus/specialistus, studentams - atlikti praktiką.5. Glaudus bendravimas su šeima, aktyvus bendruomenės įsitraukimas į lopšelio-darželio veiklą. |
| **Grėsmės:**1. Daugėja specialiųjų ugdymosi poreikių vaikų, turinčių sveikatos ir fizinio aktyvumo sutrikimų.2. Neatsakingas tėvų požiūris į Covid-19 pandemijos valdymo reikalavimus.3. Pedagogų trūkumas. 4. Pasikeitęs požiūris į šeimos vertybes, didėjantys tėvų reikalavimai.5. Neapšiltintas pastatas, įtrūkusios sienos. 4 grupių vaikams šalta žiemos metu. Nesaugi, suskilusi stogo konstrukcijos išsikišusi dalis, laikanti lietvamzdžius aplink visą pastatą, kelia pavojų visų saugumui. |
| **Strateginio tikslo pavadinimas:****Gerinti švietimo kokybę ir efektyvumą bei sudaryti sąlygas mokytis visą gyvenimą** | **Kodas** |
|  **01** |
| **Strateginio tikslo aprašymas.**Ugdymo kokybę ir efektyvumą sąlygoja pedagogų kvalifikacija, ugdymo metodai, priemonės, ugdymo aplinka.Įgyvendinant šį tikslą - užtikrinti ugdymo paslaugų kokybę, kurti modernią ugdymo aplinką, atitinkančią bendruomenės lūkesčius: 1. siekti, kad ikimokyklinis ir priešmokyklinis ugdymas atitiktų mokymo standartus, paremtus svarbiausių vaiko kompetencijų stiprinimu, individualių jo poreikių tenkinimu, įvairiapusiu lavinimu bei inovatyvių ugdymo metodų taikymu.2. Gerinti ikimokyklinio ir priešmokyklinio ugdymo kokybę modernizuojant ugdymo aplinką, taikant į vaiką orientuotus ugdymo būdus bei metodus (informacines technologijas, patyriminį ugdymą, ugdymą lauke, Kneipo sveikatos stiprinimo (grūdinimo) metodą, Valdorfo pedagogikos metodiką ir kt.).3. Teikti švietimo pagalbą specialiųjų poreikių vaikams.4. Užtikrinti nuolatinį pedagogų kvalifikacijos kėlimą, sudaryti sąlygas asmeninam tobulėjimui, mokymuisi kolegijose, universitete. 5. Siekti mažinti skaitmeninę atskirtį, visas grupes aprūpinti kompiuteriais, užtikrinti interneto ryšį. 6. Kurti kokybišką psichologinį ir socialinį mikroklimatą.7. Siekti, kad mokytojo profesija taptų patrauklia jauniems gabiems žmonėms, kad mažėtų pedagogų stygius ikimokyklinio ugdymo srityje.8. Teikiamų paslaugų kokybė atitiks visuomenės poreikius. Bus sukurta patraukli, šiuolaikiška ir estetiška ugdymo(si) aplinka, ugdomi reikalingi įgūdžiai, padėsiantys vaikui sėkmingai socializuotis. |
| **Įgyvendinant šį strateginį tikslą vykdoma programa:****Ugdymo kokybės ir Sporto plėtros programa** |

**ŠILUTĖS LOPŠELIO-DARŽELIO „ŽIBUTĖ“**

**UGDYMO KOKYBĖS IR SPORTO PLĖTROS PROGRAMOS APRAŠYMAS**

**1b forma**

|  |  |
| --- | --- |
| **Biudžetiniai metai** | 2022 m. |
| **Asignavimų valdytojas, kodas** | Šilutės lopšelio-darželio ,,Žibutė“ direktorius  |
| **Vykdytojas, kodas** | Šilutės lopšelis-darželis ,, Žibutė“ 190687584 |
|  |
| **Programos pavadinimas** | Ugdymo kokybės ir sporto plėtros programa | **Kodas** | **01** |
|  |
| **Programos parengimo argumentai** | 1. Siekiama, kad lopšelis-darželis taptų šiuolaikine, modernia, saugia, kokybiškas švietimo paslaugas teikiančia, Higienos normos reikalavimus atitinkančia ikimokykline įstaiga:2. Įgyvendinti ikimokyklinio irpriešmokyklinio ugdymo programas. 3. Tobulinti ugdymo kokybę. 4. Tobulinti ikimokyklinio ugdymo turinį jį atnaujinant. Taikyti programų, planų atitiktį vaikų poreikiams ir gebėjimams.5. Tęsti saugios ir sveikos aplinkos kūrimą lauke. Renovuoti lauko takelius, kiemo dangą. 6. Modernizuojant ugdymo aplinką aprūpinti IT priemonėmis, įsigyti: 6.1. 5 kompiuterius, projektorių; 6.2. 4 lauko žaidimų aikšteles.7. Vykdyti ūkinę veiklą, sudarančią sąlygas šių programų įgyvendinimui. |
| **Strateginės srities pavadinimas****( pagal ŠRSPP**) | Švietimo, sveikatos ir socialinio sektoriaus plėtojimas |
| **Su programa įgyvendinamas savivaldybės strateginis tikslas:** | Gerinti švietimo kokybę ir efektyvumą bei sudaryti sąlygas mokytis visą gyvenimą.  |
| **Programos tikslas** | Užtikrinti ugdymo programų įvairovę | **01** | **01** |

|  |
| --- |
| **Programos aprašymas:** 1. Lopšelis-darželis vykdo ikimokyklinį ir priešmokyklinį ugdymą ir įgyvendina Ikimokyklinio ir Priešmokyklinio ugdymo(si) programas, teikia kokybiškas švietimo paslaugas. 2. Ikimokyklinio ugdymo programos turinys analizuojamas, atnaujinamas, pritaikomas skirtingiems vaiko ugdymosi poreikiams, gebėjimams. Rengiamos pritaikytos ugdymo programos vaikams, turintiems specialiųjų ugdymosi poreikių. 2. Į ugdymo turinį įtraukta daug inovatyvių ugdymo(si) metodų ir būdų, informacinės technologijos. 3. Vykdant priešmokyklinio ugdymo programą, stengiamasi užtikrinti lengvesnį vaiko perėjimą iš priešmokyklinio į pradinį ugdymą. 4. Palaikoma nuolatinė pedagogų kolegialiosios patirties sklaida, nuolatinio tobulinimosi, mokymosi galimybės. |
| **01 uždavinys.** Sudaryti sąlygas ugdymo programų įgyvendinimui.Lopšelyje-darželyje ugdymas organizuojamas pagal įstaigos parengtą individualią ugdymo(si) programą „Vaikystės pieva“. Programos įgyvendinimui reikia nuolat atnaujinti ikimokyklinio ugdymo mokytojų kompetencijas, aprūpinti moderniomis darbo vietomis, atnaujinti ikimokyklinio ugdymo turinį, atsižvelgiant į naujausias mokslines žinias ir tyrimus, ypatingą dėmesį skirti bendrųjų kompetencijų ugdymui, įtraukiam ugdymui taikant amžiaus tarpsnį atitinkančius metodus, ir knygų skaitymo kultūros formavimui.  |
| **Programos tikslas**  | Sukurti saugią ir sveiką ugdymosi aplinką | **Kodas** | **01** |
| **Tikslo aprašymas:**1. Lopšelyje-darželyje kuriama sveika, saugi, estetiška, vaiko poreikius ir Lietuvos Higienos normą atitinkanti ugdymosi aplinka.2. Įstaiga vykdo sveikatos saugojimo ir stiprinimo programą, švietėjišką veiklą stiprinant fizinę ir psichinę vaikų sveikatą.3. Vaikai kasmet draudžiami nuo nelaimingų atsitikimų.4. Vaikai skatinami tapti aktyviais aplinkos, ugdymo proceso kūrėjais, dalyviais ir vertintojais. Siekiant šio tikslo bus įrengtos lauko, ugdymosi poreikius atitinkančios, edukacinės erdvės. 5. Taikant lauko pedagogikos elementus siekiama sukurti tokias lauko erdves, kuriose vaikai galėtų praleisti kuo daugiau laiko gryname ore. 6. Atnaujinti sveikatingumo taką. Tam tikslui bus siekiama racionaliai panaudoti turimas ir papildomai gaunamas lėšas. **02 uždavinys.** Sukurti šiuolaikišką, saugią ir estetišką, Higienos normos reikalavimus atitinkančią edukacinę aplinką. |
| **Programos tikslas**  | Sudaryti galimybę naudotis informacijos ir komunikacijos technologijomis įstaigoje. | **Kodas** | **02** |
| **Tikslo aprašymas:** Siekiant šio tikslo bendruomenės nariams sudarytos sąlygos tobulinti informacinių technologijų kompetenciją, integruoti gerąją darbo patirtį, naujas idėjas į kasdienę veiklą.Racionaliai panaudojant lėšas įsigyti kompiuterių, dirbti elektroniniu dienynu, nuotoliniu būdu. Efektyviai rengti projektus finansinei paramai gauti.  |
| **Programos tikslas** | Renovacijos programos įgyvendinimas | **03** | **03** |
| **Tikslo aprašymas.** **Siekiant šio tikslo lopšeliui-darželiui reikalinga:**1. atnaujinti lopšelio-darželio materialinę bazę (vaikiškos lovytės – 1 grupei (20 vnt.) , vaikiškos persirengimo spintelės – 3 grupėms, vaikiški staliukai – 2 grupėms, kėdutės – 2 grupėms (40 vnt), vaikiškos antklodės ir užvalkalai – 7 grupėms (132 vnt), čiužiniai ir jų užvalkalai - 9 grupėms (158 vnt.), spintos ugdymo priemonėms susidėti – 3 vnt., rašomieji stalai pedagogams – 9 vnt., kėdės – 12 vnt., kėdės aktų salei – 50 vnt.2. Būtina keisti dalį vidinių durų. 3. Atnaujinti pastato fasadą, tris laiptines. 4. Keisti susidėvėjusią šildymo sistemą ir elektros instaliaciją. Renovavus pastatą dėl energijos taupymo bei šilumos išsaugojimo būtų sudarytos saugios, geresnės darbo ir ugdymosi sąlygos vaikams ir darbuotojams. Sumažėtų išlaidos pastato išlaikymui. |
| **Programos tikslas** | Specialiųjų programų įgyvendinimas | **Kodas** | **04** |
| **Tikslo aprašymas:**Kad įgyvendintume šį tikslą, užtikrinsime kokybišką maitinimo organizavimą lopšelyje-darželyje, griežčiau kontroliuosime tėvų mokesčius už vaikų maitinimą.  |
| **Programos tikslas**  | Darbo rinkos programų įgyvendinimas | **Kodas** | **05** |
| **Tikslo aprašymas:**Kiekvienais metais teikiame paraiškas dėl dalyvavimo Užimtumo didinimo programoje, dėl laikinųjų darbų įstaigoje organizavimo ir įgyvendinimo, bet pastaruosius tris metus finansavimo negauname. Programos dėka būtų sutvarkoma ugdomoji aplinka, atliekami būtini einamieji remontai.  |

|  |
| --- |
| **Numatomas programos įgyvendinimo rezultatas.** 1. Įgyvendinus programą, Šilutės lopšelis-darželis „Žibutė“ taps energetiškai efektyvus, šiltas ir jaukus. Bus užtikrintos geros sąlygos vaikų veiklai ir sveikatai. 2. Gerės ugdymo kokybė, bendruomenė įgis naujų įgūdžių, gebėjimų, patobulins bendrąsias, profesines ir specialiąsias kompetencijas. Lopšelis-darželis taps šiuolaikiškas, modernus. Ugdysis aktyvi, kūrybiška, kritiškai mąstanti asmenybė. 3. Atnaujintos lauko ugdymo erdvės, vaikų žaidimų aikštelės, įrengimai motyvuos vaikus judėti, žaisti, puoselėti supančią aplinką. Aplinka bus orientuota į žaidimų aktyvinimą, skatins vaiko smalsumą, suteiks kūrybinio džiaugsmo, malonių išgyvenimų, pasitikėjimo savimi, norą pažinti, tyrinėti, sportuoti. Gerės vaikų sveikata. 4. Tėvų įtraukimas į lopšelio-darželio veiklą padės formuoti teigiamą įstaigos mikroklimatą, gerins tarpusavio santykius. 5. Didelis dėmesys bus skiriamas kolegialiosios patirties sklaidai, bendrų projektų organizavimui, bendravimui bei bendradarbiavimui su socialiniais partneriais.  |

|  |
| --- |
| **Galimi programos vykdymo ir finansavimo variantai :** Europos Sąjungos struktūrinių fondų lėšos, savivaldybės biudžeto lėšos, įstaigos projektai, rėmėjų lėšos. |

|  |
| --- |
| **Veiksmai, numatyti Šilutės rajono strateginiame plėtros plane, kurie susiję su vykdoma pro –grama :** 2.2. Plėtoti šiuolaikišką, modernią švietimo sistemą, užtikrinant ugdymo kokybę iružimtumą. 4.1.1. Modernizuoti švietimo paslaugas teikiančias įstaigas. |

|  |
| --- |
| **Susiję įstatymai ir kiti norminiai aktai:** Lietuvos Respublikosšvietimo įstatymas**,** biudžetinių įstaigų veiklą reglamentuojantys teisės aktai. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_